\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prishtinë 30.05.2025

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 2023 për Procedurën e Parashtrimit të Kërkesave për Lejimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës me datë; 20.05.2025, me Nr. Prot. 238/25 11/H ka pranuar kërkesën për Njoftim të Përqendrimit përmes Blerina Ramaj - Përfaqësuese Ligjore lidhur me blerjen/transferimin e aseteve, portofolios dhe detyrimeve të TURKIYE IS BANKASI A.S. Dega në Kosovë (shitës) nga Banka Ekonomike SH.A., (blerës).

Njoftimi për Përqendrim është i bazuar në Marrëveshjen e lidhur me datë 23 prill 2025 për shitblerjen dhe transferimin e Aseteve të Synuara (“Marrëveshja”) ndërmjet Banka Ekonomike SH.A dhe TURKIYE IS BANKASI A.S. Dega në Kosovë

**Palët në Përqendrim:**

**Banka Ekonomike SH.A**, kompani e themeluar dhe që vepron sipas ligjeve të Republikës së Kosovës, me numër unik të identifikimit 810485864 me seli në Sheshi Nënë Tereza, p.nr., 10000 Prishtinë, Kosovë, e licencuar nga Banka Qendrore e Republikës së Kosovës që nga viti 2001, e cila merret kryesisht me lëshimin e kredive, ndërmjetësimin e pagesave dhe ofrimin e shërbimeve të tjera bankare për personat juridikë dhe fizikë.

**TURKIYE IS BANKASI A.S. Dega në Kosovë**, kompani e themeluar dhe që vepron sipas ligjeve të Republikës së Kosovës, me numër unik identifikimi 810821456 me seli në Rruga Ukshin Hoti, nr. 100, 10000, Prishtinë, Kosovë. IS Bank vepron në Kosovë si degë e huaj dhe është tërësisht në pronësi të Türkiye İş Bankası A.Ş., institucion financiar me seli në Stamboll, Turqi. Është pjesë e Grupit të Kompanive IS Bank, një nga grupet më të mëdha financiare dhe industriale në Turqi.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.